CELEX: C2006/294/111
Language: hu
Date: 2006-12-02 00:00:00
Title: T-265/06. sz. ügy: 2006. szeptember 20-án benyújtott kereset – Lee/DE kontra OHIM – Cooperativa Italiana di Ristorazione (PIAZZA del SOLE)

2.12.2006   
            
            
               HU
            
            
               Az Európai Unió Hivatalos Lapja
            
            
               C 294/54
            
         2006. szeptember 20-án benyújtott kereset – Lee/DE kontra OHIM – Cooperativa Italiana di Ristorazione (PIAZZA del SOLE)
   (T-265/06. sz. ügy)
   (2006/C 294/111)
   A keresetlevél nyelve: francia
   Felek
   
      Felperes: Lee/DE NV (Utrecht, Hollandia) (képviselő: C. Hollier-Larousse ügyvéd)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Cooperativa Italiana di Ristorazione Soc. coop. rl
   Kereseti kérelmek
   
               —
            
            
               az Elsőfokú Bíróság helyezze hatályon kívül és változtassa meg az OHIM második tanácsának határozatát, amennyiben az helyben hagyta a felperes által az 1 518 901. sz. „PIAZZA del SOLE” közösségi védjegybejelentéssel szemben tett részleges felszólalás, majd a B 337 081. sz. felszólalás elutasítását;
            
         
               —
            
            
               következésképpen tagadja meg az 1 518 901. sz. „PIAZZA del SOLE” közösségi védjegy lajstromozását abban a részében, amelyben az a 21., 29., 30. és 42. osztályba tartozó árukra vonatkozik;
            
         
               —
            
            
               az OHIM-ot kötelezze valamennyi költség viselésére.
            
         Jogalapok és fontosabb érvek
   
      A közösségi védjegy bejelentője: Cooperativa Italiana di Ristorazione Soc. coop. rl.
   
      Az érintett közösségi védjegy: A „PIAZZA del SOLE” szóvédjegy a 16., 21., 25., 29., 30., 35., 36. és 42. osztályba tartozó áruk és szolgáltatások vonatkozásában – lajstromszám: 1 518 901.
   
      A felszólalási eljárásban hivatkozott védjegy vagy megjelölés jogosultja: A felperes.
   
      A hivatkozott védjegy vagy megjelölés: A „PIAZZA” és a „PIAZZA D'ORO” nemzeti és nemzetközi szóvédjegyek a 21., 29., 30. és 42. osztályba tartozó áruk vonatkozásában.
   
      A felszólalási osztály határozata: A felszólalás elutasítása.
   
      A fellebbezési tanács határozata: A fellebbezés elutasítása.
   
      Jogalapok: A 40/94 rendelet (1) 8. cikke (1) bekezdése b) pontjának megsértése, mivel a fellebbezési tanács a vitatott határozatban több hibát is ejtett, amikor úgy ítélte meg, hogy a szóban forgó megjelölések közös elemének megkülönböztető képessége csekély, ugyanis nem vonta le a szükséges következményeket abból a megállapításából, miszerint a „D'ORO” és a „DEL SOLE” elemek mindennaposan használt szavak, és úgy ítélte meg, hogy a megjelölések közötti eltérések a védjegyek észlelésekor túlsúlyban vannak.
   
      (1)  A közösségi védjegyről szóló, 1993. december 20-i 40/94/EK módosított tanácsi rendelet (HL 1994. L 11., 1. o., magyar nyelvű különkiadás 17. fejezet, 1. kötet, 146. o.)